ועדת הכנסת, כנסת 20, פרוטוקול מספר 63, 2015-11-09 13:45

דוד ביטן: צהריים טובים.

דוד ביטן: אני מתכבד לפתוח את ישיבת ועדת הכנסת.

דוד ביטן: אני פותח את הדיון על הרביזיה.

דוד ביטן: לפני שאנחנו מצביעים על הרביזיה עשינו בדיקה, ואנחנו צריכים פטור מחובת הנחה לעוד חוק.

<ארבל אסטרחן: לא פטור.

<ארבל אסטרחן: דווקא זה יונח בזמן, אבל מסתבר שמחוק ההתייעלות פוצל נושא אחד של רשויות מס זרות.

<ארבל אסטרחן: זה לא חדש.

דוד ביטן: כתבנו את זה, אבל לא כתבנו את הדבר הזה.

דוד ביטן: זה תיקון החלטה.

<ארבל אסטרחן: מכיוון שהוא פוצל זה חוק נפרד.

<ארבל אסטרחן: אז לכן הוא יהיה חלק מסדרי הדיון שנקבעו.

<ארבל אסטרחן: זה חלק מחוק ההתייעלות.

דוד ביטן: מי בעד לעשות את התיקון הזה, כפי שהיועצת המשפטית מציעה?

דוד ביטן: זה אותו עיקרון, אבל לא רשמנו את זה בהצעה.

מרב מיכאלי: אבל צריך קודם את הרביזיה.

דוד ביטן: רגע.

דוד ביטן: הרביזיה היא על הכול.

דוד ביטן: זה לא משנה.

<ארבל אסטרחן: מה שיוחלט על הכול יוחלט גם על זה.

דוד ביטן: מי בעד?

דוד ביטן: מי נגד?

דוד ביטן: מי נמנע?

דוד ביטן: בעד התיקון – פה-אחד

דוד ביטן: נמנעים – אין

דוד ביטן: התיקון אושר.

דוד ביטן: רוב; מי נגד?

דוד ביטן: אין; מי נמנע?

דוד ביטן: אין.

דוד ביטן: אז חלק לא משתתפים.

מרב מיכאלי: לא, אנחנו מסכימות, זה מקובל.

מרב מיכאלי: תוסיף אותי להצבעה בעד.

דוד ביטן: פה-אחד.

דוד ביטן: עכשיו אני רוצה להצביע על הרביזיה.

דוד ביטן: דב חנין איננו, אז מרב, את תדברי בשמו.

מרב מיכאלי: אני אנמק.

מרב מיכאלי: אני לא אדבר בשמו.

דוד ביטן: מה שהוחלט מונח בפניכם.

מרב מיכאלי: זה לא עניין של לדבר בשמו.

מרב מיכאלי: אני מדברת בשם האופוזיציה.

דוד ביטן: לא, הוא לא בא.

דוד ביטן: אי אפשר לעשות רביזיה למי שלא בא.

דוד ביטן: את פה?

מרב מיכאלי: הרביזיה היא שלי בלאו הכי.

מרב מיכאלי: זה לא משנה.

דוד ביטן: שלך, גם את נתת.

דוד ביטן: את רוצה, אני אתן לך עוד דקה בגללו.

מרב מיכאלי: אני רוצה להגיד בצורה הכי מפורשת: כל הדיון הוא הסכמה על הסדרי דיון, ואנחנו הגענו להסכמה על הסדרי הדיון.

מרב מיכאלי: אין צורך להפעיל באופן חד-צדדי את סעיף 98 כי הגענו להסכמה – האופוזיציה והקואליציה הגיעו להסכמה על הסדרי דיון.

<קריאה: אז איפה הבעיה?

מרב מיכאלי: הבעיה היא שבגלל סחטנות פוליטית הקואליציה חוזרת בה ממה שלפני ההתייעצות הסיעתית כבר היה נראה מוסכם.

מרב מיכאלי: בגלל זה אנחנו נאלצים לא להסכים להסדרי דיון, והם מובאים לנו על הראש.

מרב מיכאלי: על זה הרביזיה, ועל זה אנחנו מוחות ומבקשות מאוד שהקואליציה תשקול מחדש לחזור להסדר שדובר – הצבעה בקריאה ראשונה, ואז כל הדיבור, סיכומים, הצבעות וכו'.

דוד ביטן: אז אני משיב שאין פה פגיעה בהסדרי הדיון.

דוד ביטן: כיוון שאנחנו לא יודעים מתי יסתיים הדיון על שני החוקים – גם על הנושא של הישיבות וגם על הנושא של הסוכנות - -

מרב מיכאלי: כן, אבל אנחנו כן יודעים כמה זמן לוקח קריאה ראשונה לחוק.

מרב מיכאלי: לכן אנחנו הסכמנו לקריאה ראשונה לחוק אחד.

דוד ביטן: הודענו לכם שמכיוון ששני אלה אז הדיון בתקציב יחל אחר כך, ולקחנו את זה בחשבון בשעות שנתנו לקיום הדיון.

מרב מיכאלי: לא לקחנו את זה בחשבון.

מרב מיכאלי: זה מה שהצענו מלכתחילה כשהיה מדובר בחוק אחד בקריאה ראשונה.

דוד ביטן: זאת התשובה שלנו.

דוד ביטן: לדעתי, התשובה היא בסדר.

דוד ביטן: אנחנו לא יכולים להגיד מתי יתחיל הדיון בתקציב כי אני לא יודע כמה ידברו בשתי הצעות החוק.

מנחם אליעזר מוזס: אדוני היושב-ראש, אבקש שיושב-ראש הקואליציה יחזור על מה ששמענו ממנו בהנהלת הקואליציה קודם בקשר לחוק הגיוס.

צחי הנגבי: ראשית, אני רוצה לפנות לרכזת האופוזיציה ולבקש למשוך את הרביזיה.

צחי הנגבי: אני יודע שיש רוב נגד הרביזיה, אבל כמו שציינת היטב, הייתה הסכמה והיה רצון טוב של הקואליציה ושל האופוזיציה.

צחי הנגבי: הקואליציה מלכתחילה גיבשה גישה שאומרת שזה היום של האופוזיציה, ולכן האופוזיציה צריכה לקבל את הדומיננטיות בשבוע הזה, ושימרה כללי משחק שחשבנו שהם לגיטימיים אף על פי שמחזקים את האופוזיציה – 3/4-1/4, אין ספור דיונים וכו'.

צחי הנגבי: האופוזיציה גילתה גישה שאומרת, אנחנו מקבלים את מה שאתם אומרים, אבל רוצים שינויים כאלה ואחרים, והצגתם שינויים שאותם קיבלנו.

צחי הנגבי: נכנס פה משהו שלא היה ידוע מראש, לא לכם ולא לנו, ואני יכול להבין את ההתנגדות לסיפור של סמוטריץ'.

צחי הנגבי: לנו אין ברירה, ולכם אין ברירה, אלא להתנגד לזה.

צחי הנגבי: לדעתי, לא יהיה נכון שתאלצו אותנו להפעיל את סעיף 98 בהקשר הזה.

צחי הנגבי: כבר הרבה מאוד שנים הוא לא הופעל בסדרי תקציב כי לא היה צורך.

צחי הנגבי: הגיעו להסכמות.

מרב מיכאלי: בשנה הקודמת הוא הופעל בחוק הגיוס על המשילות.

צחי הנגבי: אני מדבר על התקציב.

מרב מיכאלי: בקדנציה הזאת הוא כבר הופעל, לדעתי, פעמיים בתחילת הקדנציה.

צחי הנגבי: הוא מופעל כשאין ברירה, כשאתם עושים מה שאתם צריכים לעשות, לפי התחושה שלכם, ואנחנו מגיבים.

צחי הנגבי: אבל בנושא התקציב הוא לא הופעל הרבה שנים, ככל הידוע לי, מ-2009.

צחי הנגבי: זה הרבה מאוד שנים.

צחי הנגבי: כדאי שנשמר את המסורת הזאת.

צחי הנגבי: זאת הבקשה.

צחי הנגבי: זה לא חיוני שתקבלי אותה.

דוד ביטן: זה לא פוגע בדיונים על התקציב.

דוד ביטן: פשוט הוספנו עוד סעיף שיתחיל מסיום אותו מועד.

צחי הנגבי: תביעו מחאה על הסיפור של סמוטריץ'.

צחי הנגבי: יש מספיק דרכים להביע מחאה על זה.

דוד ביטן: מי בעד?

מרב מיכאלי: רגע.

מרב מיכאלי: אני הבנתי שלחבר הכנסת מוזס יש שאלה.

צחי הנגבי: אני חייב להגיד למוזס.

צחי הנגבי: אני אמרתי בהנהלת הקואליציה שאנחנו רוצים לקבל את הסכמת המפלגות החרדיות, בעיקר של יהדות התורה ואגודת ישראל, לסטייה מסוימת מההסכם הקואליציוני כך שחוק הגיוס יעבור בקריאה הראשונה, ולא יעבור בקריאה השנייה והשלישית לפני התקציב.

צחי הנגבי: אבל התחייבתי, כמי שאמור לעסוק בחוק, כיושב-ראש ועדת חוץ וביטחון להעביר אותו בשבוע שלאחר מכן.

צחי הנגבי: אני גם התחייבתי שהדיון עליו יתחיל בשבוע הבא אם נקבל אישור מיוחד מיושב-ראש הכנסת.

צחי הנגבי: לכן צריך לבדוק אם צריך להיות פה אישור.

<ארבל אסטרחן: במקביל לכך שהמליאה יושבת על התקציב?

מרב מיכאלי: לא, אי אפשר להסכים לזה.

מרב מיכאלי: זה ברור.

<ארבל אסטרחן: כרגע כתוב שאי אפשר.

מרב מיכאלי: זה לא מה שנמצא בתוך ההסדרים שסוכמו.

צחי הנגבי: אני רוצה שתגידי לי מה הדרך שבה אני יכול להתחיל את הדיון אחרי שהחוק עובר במליאה.

צחי הנגבי: ביום חמישי זה יכול להיות?

דוד ביטן: יום חמישי.

מרב מיכאלי: יום חמישי כבר יהיה יום רגיל.

צחי הנגבי: האם זה יכול להיות ביום רביעי אחרי ההצבעה על התקציב?

צחי הנגבי: אחרי שמסתיימות כל ההצבעות.

צחי הנגבי: אז ביום חמישי אפשר.

<ארבל אסטרחן: כרגע זה מנוסח שבימי הדיונים ובהצבעות, כאמור, לא יתקיימו ישיבות של ועדות.

צחי הנגבי: אין בעיה שביום חמישי זה יהיה.

דוד ביטן: כן, יום חמישי זה לא יום דיון על התקציב.

מרב מיכאלי: לא אמור להיות.

מרב מיכאלי: כמה שיימשכו ההצבעות.

<ארבל אסטרחן: - - - לשבת על דברים אחרים.

<ארבל אסטרחן: כי כרגע אף ועדה לא יושבת.

מרב מיכאלי: אז צריך להגיד שככל שלא יימשכו ההצבעות.

מרב מיכאלי: אנחנו מניחות שההצבעות ייגמרו ביום רביעי, אבל אם הם יימשכו ליום חמישי - -

דוד ביטן: לא, אין מצב.

דוד ביטן: מתחילים את ההצבעה ב-11:00 בבוקר.

דוד ביטן: כמה זמן צריך למשוך?

דוד ביטן: לא צריך להגזים.

<ארבל אסטרחן: אולי נרשום פה, שני שלישי או רביעי, שלא יהיה ספק.

דוד ביטן: תרשמי.

צחי הנגבי: השאלה היא כזאת: האם בעבר סוכם גם על שעת הסיום של ההצבעות?

<ארבל אסטרחן: לא.

צחי הנגבי: הם יכולים למשוך את זה ארבעה חודשים?

דוד ביטן: איך הם יכולים למשוך את זה?

צחי הנגבי: עם ההסתייגויות שלהם.

<ארבל אסטרחן: היו מקרים שהוועדה הגבילה את מספר ההצבעות השמיות.

דוד ביטן: אז אני רוצה להגביל את זה.

דוד ביטן: לא ידעתי.

מרב מיכאלי: - - -

דוד ביטן: לא, זה לא ילך.

צחי הנגבי: אלא אם כן אתם מתחייבים שאתם לא עושים.

דוד ביטן: אני רוצה להגביל.

דוד ביטן: חבל שלא אמרתם לי.

צחי הנגבי: אם אתם אומרים פה לפרוטוקול שאין לכם כוונה למשוך את זה מעבר ליום רביעי - -

<קריאה: פעם שעברה הייתה הסכמה לעשר הצבעות שמיות.

מרב מיכאלי: אין לנו כוונות למשוך את זה מעבר ליום רביעי.

<ארבל אסטרחן: בפעם האחרונה זה לא נכתב בהחלטה.

צחי הנגבי: מבחינתי זה עד 24:00 בלילה.

מרב מיכאלי: אני אמרתי לך שנביא את זה ליום רביעי ולא לחמישי.

מרב מיכאלי: אתה יודע.

דוד ביטן: אולי נכתוב שההצבעות לא יימשכו יותר מיום רביעי עד חצות.

מרב מיכאלי: אי אפשר להגיד את הדבר הזה.

דוד ביטן: מה לעשות – הגענו לחצות ולא סיימנו, אז מה?

דוד ביטן: לא, זה נגדנו.

אלעזר שטרן: מרב, מה אכפת לך?

דוד ביטן: תכתבי שלא יהיו יותר מעשר הצבעות שמיות.

דוד ביטן: אני לא רוצה שההצבעה לא תימשך.

דוד ביטן: אל תגבילי לחצות.

דוד ביטן: תגבילי את מספר ההצבעות השמיות לעשר על כל החוקים.

צחי הנגבי: בוא נעשה את זה עם האופוזיציה.

<קריאה: ואם לא תגמור?

דוד ביטן: לא, ביטלתי את הרעיון עד חצות.

דוד ביטן: זה נגדנו.

צחי הנגבי: האופוזיציה ביקשה שאנחנו נלך למתווה מסוים שהתכלית שלו היא לסיים.

צחי הנגבי: הרי יש לנו גם אפשרות ביום חמישי, והם אמרו, לא, אנחנו רוצים יום רביעי.

צחי הנגבי: לנו אין בעיה שההצבעות יהיו ביום רביעי.

מרב מיכאלי: המליאה מתחילה ב-11.

מרב מיכאלי: אין סיבה שלא.

דוד ביטן: למה הצבעות שמיות - -?

צחי הנגבי: זה לא עניין של הצבעות.

צחי הנגבי: יכול להיות שאנחנו נרצה הצבעות שמיות.

דוד ביטן: הבנתי.

יואב בן צור: לא כדאי לך להגביל.

מרב מיכאלי: בוא נגיד שבמושב האחרון מי שמשתמש בהצבעות שמיות זה פחות האופוזיציה.

דוד ביטן: אז הצבענו וגמרנו בחצות, אבל לא סיימנו הכול.

דוד ביטן: אז מה, נלך הביתה?

<קריאה: נכנס את ועדת הכנסת ונבקש להאריך.

רוברט אילטוב: שלא יהיו הצבעות שמיות.

רוברט אילטוב: נראה אתכם.

<ארבל אסטרחן: בפעם האחרונה נקבע שההצבעות על הצעת חוק לשינוי סדרי העדיפויות וחוק התקציב יסתיימו לא יאוחר מהשעה 9:00 בבוקר.

מרב מיכאלי: זה משאיר לך את יום חמישי פנוי בכל מקרה.

יואב בן צור: אי אפשר.

יואב בן צור: עד 6:00 בבוקר.

יואב בן צור: יש לנו תפילה.

יואב בן צור: אין דבר כזה.

מרב מיכאלי: תמיד יש תפילה.

מרב מיכאלי: שלוש פעמים ביום.

<ארבל אסטרחן: הם החלו ב-10:00 בבוקר - -

מנחם אליעזר מוזס: אדוני היושב-ראש, חוסמים לנו את חוק הגיוס בצורה כזאת.

<ארבל אסטרחן: או שחוזרים לפה - - - אפשר גם להחליט כמה הצבעות שמיות הקואליציה והאופוזיציה יכולות לבקש.

דוד ביטן: אוקיי.

דוד ביטן: לקואליציה יש עד עשרים, ולאופוזיציה עד עשר.

דוד ביטן: לא נשמע לכם?

מרב מיכאלי: אנחנו עדיין ברביזיה?

דוד ביטן: עלינו על בעיה ברביזיה.

מרב מיכאלי: מה שהציעה היועצת המשפטית - - - זה יסתיים.

דוד ביטן: הבעיה היא אחרת – לא נספיק.

דוד ביטן: אם אנחנו מגבילים בזמן אנחנו עלולים לא להספיק.

יואב בן צור: אז ממשיכים.

דוד ביטן: בואו לא נגביל.

דוד ביטן: מה שיהיה יהיה.

דוד ביטן: הם יכולים לבקש על כל סעיף הצבעה שמית?

<ארבל אסטרחן: כן.

דוד ביטן: אז אתה יודע כמה הצבעות יש?

מרב מיכאלי: גם אתם יכולים לבקש על כל סעיף הצבעה שמית.

דוד ביטן: אתה לא תגמור בחיים.

דוד ביטן: אני רוצה לכתוב שמספר ההצבעות השמיות יתחשב במסגרת הדיון.

יואב קיש: אתה יכול לכתוב שהחל מ-22:00 בלילה אין יותר הצבעות שמיות.

יואב בן צור: אתה תעשה הגבלה עד 9:00 בבוקר, ואם לא תגמור אז נמשיך.

צחי הנגבי: יש לי שאלה לאפרת, בדרך כלל האופוזיציה לא עשתה שימוש לרעה בעניין הזה, גם של הצבעות שמיות.

צחי הנגבי: זאת עובדה.

צחי הנגבי: אנחנו יכולים לסמוך על זה, והיא גם אומרת שאין להם כוונה לעסוק בזה; אבל אני שואל שאלה – אם אנחנו רואים שהם משתגעים כי רק אדם אחד - -

דוד ביטן: אז אני אכנס את ועדת הכנסת.

<ארבל אסטרחן: לא אדם אחד יכול לבקש הצבעה שמית.

מרב מיכאלי: אתה צריך עשרים חתימות.

צחי הנגבי: עשרים איש משתגעים.

צחי הנגבי: האם אנחנו יכולים לעשות הפסקה, כינוס של ועדת הכנסת ולעשות שינוי?

דוד ביטן: כן.

דוד ביטן: תכתוב את זה.

<ארבל אסטרחן: כן.

<ארבל אסטרחן: קביעת סדרי דיון.

דוד ביטן: - - - שאף ועדה לא מתכנסת.

צחי הנגבי: זה אפשרי?

<ארבל אסטרחן: אחרי שהתחלה ההצבעה האמת שזה בעיה לשנות את סדרי ההצבעה.

יואב קיש: אז תעשי שעד עשר בלילה אפשר שמיות, ומעשר בלילה - -

דוד ביטן: אבל לפעמים אנחנו נרצה שמית.

יואב בן צור: עזבו, זה דיון עקר.

דוד ביטן: אל תהיה בטוח.

דוד ביטן: זה לא עקר בכלל.

יואב בן צור: תשב פה עד יום חמישי ויום שישי ונביא את הצ'ולנט?

דוד ביטן: אז לא לגעת בזה?

צחי הנגבי: אנחנו סומכים עליהם.

<ארבל אסטרחן: בפעם שעברה לא הגבילו, בפעם שלפניה אמרו שיהיו עד 22:00 הצבעות שמיות.

דוד ביטן: ביום רביעי לא הגבלנו שעה.

דוד ביטן: שמתם לב?

דוד ביטן: ביום רביעי מתחיל ב-11:00 עד הסוף.

דוד ביטן: תכתבי כך: "תימשך עד לסיום ההצבעות".

מרב מיכאלי: זה ברור, לא צריך להגיד את זה.

דוד ביטן: זה לא ברור.

דוד ביטן: תכתבי.

<ארבל אסטרחן: אוקיי.

מנחם אליעזר מוזס: אני לא שמעתי אפשרות להצביע בשביל חוק הגיוס.

מנחם אליעזר מוזס: אין זמן לזה.

צחי הנגבי: אם תהיה החלטה על קריאה שנייה ושלישית נצטרך לכנס את ועדת הכנסת ולקבל החלטה חדשה.

דוד ביטן: אמרנו את זה בהחלטה.

צחי הנגבי: הוא רצה שאני אומר את זה שוב.

דוד ביטן: אני אומר את זה.

דוד ביטן: אני היושב-ראש, לא הוא.

דוד ביטן: הוא יושב-ראש הקואליציה.

דוד ביטן: אני אומר, אם הממשלה תפנה אלי בקשה אני אכנס את הוועדה.

<קריאות: - - -

דוד ביטן: בעניין שאי אפשר לדון - -

מרב מיכאלי: אבל זה חלק מההסכמות.

דוד ביטן: אף ועדה לא יכולה להתכנס למעט ועדת הכנסת.

<ארבל אסטרחן: ולמעט ועדות אחרות בקשר לחוקים שכאן.

דוד ביטן: בסדר.

דוד ביטן: תוסיפי את זה.

יואב בן צור: גברתי היועצת המשפטית, הרי בשבוע הזה אין כינוס של ועדות - -

<ארבל אסטרחן: בשני, שלישי ורביעי.

<ארבל אסטרחן: לא בשבוע.

יואב בן צור: במידה שהחליטו שתהיה קריאה שנייה ושלישית שכן מעבירים את חוק הגיוס - -

דוד ביטן: אז אמרנו.

דוד ביטן: הוספתי את זה.

צחי הנגבי: הוא יכול לכנס את הוועדה ולהחליט.

יואב בן צור: מי אחראי על הכינוס של ועדת החוץ והביטחון?

דוד ביטן: הנה, אני מסביר.

דוד ביטן: הוספתי את זה להחלטה.

דוד ביטן: כל הוועדות לא יכולות להתכנס.

דוד ביטן: ועדת הכנסת יכולה להתכנס.

יואב בן צור: אבל צריך את ועדת החוץ והביטחון.

<ארבל אסטרחן: לא – למעט ועדת הכנסת ולמעט הוועדות שיש להן קשר להצעות החוק שנזכרות בהחלטה הזאת.

יואב בן צור: אוקיי.

דוד ביטן: הבנת?

דוד ביטן: פתרנו את זה.

מרב מיכאלי: זה תמיד היה.

צחי הנגבי: לא השתנה.

<ארבל אסטרחן: בעבר ההחלטה לא כללה את חוק הגיוס וחוק החטיבה להתיישבות.

<ארבל אסטרחן: היא בדרך כלל כללה רק את התקציב.

דוד ביטן: זה כתוב בהחלטה שלנו הפעם.

מרב מיכאלי: מה שהציע יושב-ראש הקואליציה זה שוועדת החוץ והביטחון תוכל להתכנס בקשר לחוק הגיוס ביום חמישי אחרי שנגמור את ההצבעות.

צחי הנגבי: זה מה שהצעתי.

צחי הנגבי: אבל אנחנו אמרנו פה שאם יהיה שינוי, והממשלה תחליט להביא רק ועדת הכנסת תוכל להכניס בזה שינויים.

<ארבל אסטרחן: זה לא מה שאמרתי עכשיו.

<ארבל אסטרחן: אני הבנתי אחרת.

צחי הנגבי: לא על ועדת החוץ והביטחון.

מרב מיכאלי: זה גם לא מתקבל על הדעת.

מרב מיכאלי: אין משמעות לשום סיכום.

אלעזר שטרן: צחי, אין משמעות לשום סיכום.

אלעזר שטרן: אז ועדת הכנסת יכולה להחליט על הכול.

דוד ביטן: לא, רק לגבי החוקים שכתובים פה.

אלעזר שטרן: אז מה המשמעות של הסיכום?

מרב מיכאלי: אז אנחנו בכלל לא ברביזיה.

מרב מיכאלי: אתם משנים את הסיכום שהיה.

מרב מיכאלי: סליחה.

דוד ביטן: אני רציתי להגיד.

דוד ביטן: יש רביזיה, ואנחנו מתקנים - -

מרב מיכאלי: אם כך, אז אני - -

דוד ביטן: תעשי עוד רביזיה.

דוד ביטן: אנחנו מתקנים כרגע - -

רוברט אילטוב: אז אנחנו מצביעים בעד הרביזיה?

רוברט אילטוב: צריך לפתוח את זה לדיון.

רוברט אילטוב: אם לא פתחת את זה לדיון, זה לא בסדר היום, אדוני.

דוד ביטן: מה יש לפתוח בדיון?

דוד ביטן: על מה אתה מדבר?

רוברט אילטוב: - - - או שיש הצבעה או שאתה פותח את הרביזיה ואתה מכניס שינויים או שאתה לא פותח את הרביזיה.

מרב מיכאלי: כן, נכון.

מרב מיכאלי: בדיוק.

דוד ביטן: אני מעלה את זה להצבעה.

מרב מיכאלי: את מה אתה מעלה להצבעה?

מרב מיכאלי: אתה לא יכול להעלות להצבעה.

דוד ביטן: שנייה, עם כל הכבוד לכם.

מרב מיכאלי: אתה לא יכול להעלות להצבעה.

דוד ביטן: שנייה, אל תגיד לי מה להגיד ומה לא.

דוד ביטן: תן לי להגיד.

דוד ביטן: אני מציע שנקבל את הרביזיה רק בעניין של התיקונים שתיקנו פה.

דוד ביטן: מי בעד ההצעה שלי?

מרב מיכאלי: איזה תיקונים?

מרב מיכאלי: לא - -

רוברט אילטוב: - - -

דוד ביטן: אני יכול גם לתקן.

דוד ביטן: לקבל אותה בחלקה.

דוד ביטן: תגידי מה התיקונים.

מרב מיכאלי: אבל דוד, זה לא עובד ככה.

דוד ביטן: תגידי מה התיקונים.

מרב מיכאלי: אבל זה לא עובד ככה.

מרב מיכאלי: אתה רוצה לקבל את הרביזיה - -

דוד ביטן: אני יכול לקבל את הרביזיה בחלקה.

דוד ביטן: על מה אתה מדבר.

מרב מיכאלי: לא, אתה לא יכול לקבל את הרביזיה בחלקה.

<קריאות: - - -

מרב מיכאלי: אתה או מקבל אותה או לא, ואז פותחים מחדש.

דוד ביטן: על הכול הייתה רביזיה אז אני יכול לתקן משהו מתוכה.

מרב מיכאלי: רק אחרי שאתה מקבל את הרביזיה.

<קריאות: - - -

דוד ביטן: מה זה "לא"?

דוד ביטן: איפה זה כתוב בתקנון שלא?

רוברט אילטוב: - - -

דוד ביטן: רגע, הם הגישו רביזיה על הכול?

צחי הנגבי: כן.

דוד ביטן: אז אני מתקן משהו.

מרב מיכאלי: לא, אתה לא יכול.

מרב מיכאלי: אם אתה מקבל את הרביזיה אתה פותח הכול.

דוד ביטן: כי זה לא נכון.

דוד ביטן: זה סביר.

<ארבל אסטרחן: הייתה הצבעה - - -

דוד ביטן: אז אנחנו נתקן את זה אחר כך.

צחי הנגבי: מה יש לתקן?

דוד ביטן: יש לנו תיקונים.

דוד ביטן: אני חושב שאפשר לקבל רביזיה בחלקה.

צחי הנגבי: אתה לא יכול.

דוד ביטן: איפה זה כתוב בתקנון?

דוד ביטן: בחייך, כל דבר צריך לפי התקנון?

דוד ביטן: אם לא כתוב אני יכול לעשות מה שאני רוצה.

רוברט אילטוב: לא.

דוד ביטן: מה אתה אומר.

דוד ביטן: בכל מקום אתה יכול לעשות תיקון על תיקון.

רוברט אילטוב: אבל אתה צריך לפתוח את הדיון.

רוברט אילטוב: הוא לא יכול לא לפתוח את הדיון.

רוברט אילטוב: באמת.

דוד ביטן: בסדר, שילך לאיל ינון.

דוד ביטן: אין בעיה.

דוד ביטן: מה נראה לך שאני ילד?

דוד ביטן: לא יודע להסביר את עצמי?

דוד ביטן: גם מול איל ינון.

רוברט אילטוב: אפשר לדבר?

דוד ביטן: לא צריך לדבר.

דוד ביטן: אתה לא יכול לדבר ברביזיה.

דוד ביטן: אתה לא יכול.

דוד ביטן: רק היא יכולה לדבר ואני.

דוד ביטן: זה הכול.

<ארבל אסטרחן: עדכון אחד שביקשת שרק מבהיר שהדיונים יימשכו עד סיום ההצבעות - -

דוד ביטן: הם אומרים שלא.

<ארבל אסטרחן: זה, בעיני, דבר ברור.

<ארבל אסטרחן: אין לי בעיה לכתוב את זה אבל לא על זה תיפתח הרביזיה.

דוד ביטן: אנחנו נקבל החלטת תיקון.

דוד ביטן: אין בעיה.

רוברט אילטוב: אני מבקש הצעה לסדר.

<ארבל אסטרחן: זה שלא יהיו במליאה נושאים נוספים, מובהר שזה בימים שני, שלישי ורביעי.

דוד ביטן: זאת גם הבהרה.

דוד ביטן: מה הבעיה עם זה?

<ארבל אסטרחן: הדבר האחרון שנוגע לחוק הגיוס הוא שבימים שני, שלישי ורביעי לא יתקיימו ישיבות של ועדות.

<ארבל אסטרחן: קודם הסכמנו, למעט דיונים בקשר להצעת חוק התקציב והחוקים הנלווים - -

דוד ביטן: ועדת הכנסת יכולה.

<ארבל אסטרחן: - - עכשיו אתה מבקש להוסיף גם את ועדת הכנסת.

דוד ביטן: נכון.

דוד ביטן: אז לפני שדנים ברביזיה- -

יואב בן צור: לא, סליחה.

דוד ביטן: הם לא רוצים אז לא צריך.

צחי הנגבי: אני אמרתי קודם, וזה עמד בפני הוועדה כשהיא הצביעה קודם, שוועדת הכנסת תוכל להתכנס אם תהיה לנו דרישה מהממשלה לקריאה שנייה ושלישית.

מרב מיכאלי: זה לא עמד קודם בפני הוועדה, וזה גם לא מופיע בסיכום.

צחי הנגבי: אמרתי את זה פעמיים או שלוש.

מרב מיכאלי: אבל זה לא מופיע בסיכום.

מרב מיכאלי: זה לא מופיע בסיכום לא בכדי.

דוד ביטן: אני משנה את ההחלטה.

דוד ביטן: שמענו אותך.

דוד ביטן: בסדר היום היה לנו תיקון החלטה.

דוד ביטן: אנחנו נתקן את ההחלטה, נצביע, ואחר כך נשמע את - - -

רוברט אילטוב: אפשר הצעה לסדר?

דוד ביטן: לא, חכה רגע.

מרב מיכאלי: אבל אדוני היושב-ראש, הוא רוצה לדבר לפני ההצבעה.

רוברט אילטוב: כבוד היושב-ראש, אתה לא נותן לי לדבר.

דוד ביטן: קודם נתקן את ההחלטה.

מרב מיכאלי: אבל הוא רוצה לדבר לפני ההצבעה.

מרב מיכאלי: חשוב לו לדבר לפני ההצבעה.

רוברט אילטוב: אתה לא נותן לי לדבר.

מרב מיכאלי: זה מוגזם.

דוד ביטן: שנייה רגע, אני רוצה לסיים.

דוד ביטן: אתה תדבר, אל תדאג.

דוד ביטן: כל אחד יכול לדבר.

רוברט אילטוב: אחרי ההצבעה?

מרב מיכאלי: לא, לפני ההצבעה.

דוד ביטן: אני לא עושה שום הצבעה.

דוד ביטן: מה אתה רוצה?

דוד ביטן: אני לא מסכים עם היועצת המשפטית.

<ארבל אסטרחן: הדיונים יימשכו עד סיום ההצבעות.

<ארבל אסטרחן: בימים שני, שלישי ורביעי לא יהיו דיונים נוספים במליאה.

<ארבל אסטרחן: אלה דברים טכניים.

<ארבל אסטרחן: הדבר המהותי הוא שבימים שני, שלישי ורביעי, כאמור, לא יתקיימו ישיבות של ועדות הכנסת במקביל למליאה, למעט ועדת הכנסת – שזאת תוספת – ודיונים בקשר להצעות חוק התקציב - - - ככל שיידרש.

דוד ביטן: אתה רוצה הצעה לסדר?

דוד ביטן: תגיד.

יואב בן צור: - - - חוק הגיוס?

<ארבל אסטרחן: חוק הגיוס לא יהיה בשני, שלישי ורביעי.

מנחם אליעזר מוזס: גם אם ועדת הכנסת תתכנס?

<ארבל אסטרחן: לא.

<ארבל אסטרחן: מה שנכנס זה שוועדת הכנסת יכולה להתכנס.

יואב בן צור: היא יכולה להחליט?

דוד ביטן: כן, היא יכולה להחליט.

מנחם אליעזר מוזס: יופי, בסדר.

דוד ביטן: בבקשה, מה רצית להציע לסדר?

רוברט אילטוב: אני רוצה קודם כול להבהיר דבר אחד: אם אתה רוצה לפתוח דיון מחדש, רביזיה, אז אתה צריך לפתוח דיון מחדש.

רוברט אילטוב: אחר כך אתה יכול להגיד שאתה רוצה את זה ואת זה ואת זה.

דוד ביטן: אז אמרתי – תיקון החלטה.

רוברט אילטוב: אבל אם אתה דוחה את הרביזיה אז את כל הדברים האלה אתה לא יכול להוסיף.

דוד ביטן: אני תמיד יכול לתקן החלטה.

דוד ביטן: מה הבעיה?

דוד ביטן: כתבתי בסדר היום שאני מתקן את ההחלטה.

דוד ביטן: אתה יכול להגיש רביזיה על התיקון.

דוד ביטן: התיקונים לא משמעותיים.

דוד ביטן: אתם רוצים להגיש, תגישו.

צחי הנגבי: התיקונים בסך הכול מבהירים את המצב.

דוד ביטן: בואו נצביע על הרביזיה.

דוד ביטן: מי בעד הרביזיה?

צחי הנגבי: איפה מרב?

מרב מיכאלי: רק רגע.

מרב מיכאלי: אני מבררת משהו עם היועצת המשפטית.

דוד ביטן: באמצע ההצבעה?

מרב מיכאלי: עוד לא התחילה ההצבעה.

דוד ביטן: רציתי להצביע.

<ארבל אסטרחן: אני אמרתי קודם שברגע שיתחילו ההצבעות על חוקי התקציב וההסדרים אי אפשר לשנות את סדרי ההצבעות.

<ארבל אסטרחן: אפשר להגדיל פתאום את מספר השמיות.

<ארבל אסטרחן: ברגע שהתחילה ההצבעה התחילה ההצבעה, וכל החלטה - -

דוד ביטן: אבל הוא סומך עליה.

מרב מיכאלי: הבעיה היא לא שלא סומכים עלי, אלא אם אנחנו סומכים או לא סומכים עליכם.

<ארבל אסטרחן: חברת הכנסת מיכאלי אומרת שאחרי שהתחילו הדיונים אי אפשר יהיה לשנות את כל ההחלטה הזאת, ולהוסיף נושאים לסדר היום כמו הקריאה השנייה והשלישית.

דוד ביטן: נעשה את זה לפני כן.

מרב מיכאלי: לא.

מרב מיכאלי: זה לא לפני כן.

מרב מיכאלי: אם אנחנו מחליטים - - -

דוד ביטן: אין כוונה לעשות את זה ביום רביעי בערב.

מרב מיכאלי: - - - אחרת מה המשמעות של זה?

דוד ביטן: אם יסכמו לפני כן - - -

מרב מיכאלי: אדוני, אני רוצה להגיד לפרוטוקול שגם מבחינה משפטית, סעיף 98, קביעת סדרי דיון אמורה להיות סופית.

מרב מיכאלי: אחר כך אי אפשר לפתוח אותה - -

דוד ביטן: לא, אני הסברתי לך.

מרב מיכאלי: - - אחרת מה כל הטעם בקביעת סדרי דיון?

דוד ביטן: אז אני אסביר לך מה הטעם, והסברתי את זה לפני כן.

מרב מיכאלי: מבחינה משפטית, לא מבחינת ההיגיון של הקואליציה.

דוד ביטן: צחי אוהב להגיע להסכמות.

דוד ביטן: אני הסברתי לך - -

אלעזר שטרן: מרב, אני אמרתי את זה מזמן.

אלעזר שטרן: אנחנו עושים פשרה, ונותנים להם להחליט שהם יכולים להחליט מה שהם רוצים.

מרב מיכאלי: כן.

מרב מיכאלי: אנחנו לא עשינו - - - אנחנו התנגדנו לזה.

דוד ביטן: תקשיבי רגע.

דוד ביטן: סדרי הדיון קשורים לתקציב - -

מרב מיכאלי: אנחנו הגענו לפשרה, צחי.

מרב מיכאלי: זה לא נכון.

צחי הנגבי: אבל אתם מצביעים נגד.

צחי הנגבי: איזו פשרה?

מרב מיכאלי: כי הבאתם סעיף אחר.

צחי הנגבי: לא, אתם מקבלים - -

מרב מיכאלי: אני עמדתי להציע לך - -

צחי הנגבי: אנחנו מקבלים את מה שאתם מבקשים כפשרה, ואתם מצביעים נגד.

דוד ביטן: הם תמיד ככה.

דוד ביטן: זה חדש?

מרב מיכאלי: אנחנו קיבלנו את מה שאתם הצעתם, ומאז שחזרנו לרביזיה הוספתם כבר ארבעה סעיפים.

דוד ביטן: לא הוספנו, הבהרנו דברים.

מרב מיכאלי: לא, אתם הוספתם.

יואב בן צור: צחי, בוא נעשה הפוך.

יואב בן צור: נחליט עכשיו שאנחנו הולכים גם לקריאה שנייה ושלישית - -

מרב מיכאלי: לא, מה פתאום.

יואב בן צור: - - ואם תגיע להסכמה אז לא תהיה קריאה שנייה ושלישית.

דוד ביטן: לא, לא.

דוד ביטן: אי אפשר להחליט החלטות וירטואליות שלא קיימות.

דוד ביטן: כרגע אין קריאה שנייה ושלישית.

דוד ביטן: עוד לא הבאנו את זה לקריאה ראשונה.

דוד ביטן: אי אפשר סתם.

דוד ביטן: זה גם יגרום לבעיה עם סעיף 98.

דוד ביטן: אני הסברתי בהתחלה – את לא רוצה לשמוע – מכיוון שיש לנו שתי הצעות חוק נוספות שדנים בהן בקריאה ראשונה, אני לא יודע מתי הן יסתיימו; לכן במסגרת הזמן שקבענו התחשבנו בזה.

דוד ביטן: זה הכול.

דוד ביטן: ברגע שמסתיים הדיון בהן מתחיל הדיון בתקציב.

דוד ביטן: זה עומד בתקנה 98.

מרב מיכאלי: זה לא קשור - - - 98 הכול עומד - - -

דוד ביטן: עכשיו אני רוצה להצביע על הרביזיה.

דוד ביטן: מי בעד הרביזיה?

מרב מיכאלי: סליחה, אני רוצה להציע אחרי שיושב-ראש הקואליציה ידבר.

צחי הנגבי: השאלה היא כזאת: יש מצב שהסתייגות עוברת.

צחי הנגבי: כשהסתייגות עוברת יושב-ראש הוועדה יכול לבקש את הפסקת ההצבעה ולמשוך את זה חזרה לוועדה.

דוד ביטן: איפה זה כתוב פה?

<ארבל אסטרחן: זה אפשרנו.

<ארבל אסטרחן: זה כתוב: "לא יתקיימו ישיבות ועדות, למעט בקשר להצעת חוק התקציב ולהצעות החוק הנלוות".

<ארבל אסטרחן: זה כבר מופיע.

מרב מיכאלי: נכון.

<ארבל אסטרחן: מה שרציתם להוסיף זה גם ועדת הכנסת.

<ארבל אסטרחן: זה השינוי.

מרב מיכאלי: כי אתם רוצים שוועדת הכנסת תוכל לקבל החלטה על כל ועדה אחרת ועל כל נושא נוסף.

דוד ביטן: אפשר להוסיף שוועדת הכנסת תחליט על התקציב, ואז הזמן יהיה מהיר מאוד.

צחי הנגבי: זה מה שאני רוצה להבהיר.

צחי הנגבי: לא יהיה מצב שוועדת הכנסת תתכנס מאז יום שני שיתחיל הדיון, ותעשה שינוי בסדרי הדיון.

צחי הנגבי: ועדת הכנסת תוכל עד יום שני לקבל החלטה - -

דוד ביטן: לא, גם ביום שלישי.

דוד ביטן: למה לא?

צחי הנגבי: כי ההחלטה אם תהיה קריאה שנייה ושלישית יכולה להיות לפני כן.

צחי הנגבי: לכן אין לכם מה לחשוש.

דוד ביטן: אני מקווה שאתה צודק.

מרב מיכאלי: זה משהו אחר.

מרב מיכאלי: אבל אז שוב, זה לפתוח את סדרי הדיון.

מרב מיכאלי: זה יהיה דיון מחדש.

צחי הנגבי: לכן אנחנו אומרים לכם למפרע שיש אפשרות כזאת.

מרב מיכאלי: זה לא אומר שאנחנו מסכימים, וזה לא אומר שמשפטית זה אפשרי, אבל זה דיון אחר.

מרב מיכאלי: אדוני, אני רוצה להציע הצעה.

מרב מיכאלי: לפני שהתחילו כל הדיונים הנוספים האלה וכל הנושאים הווירטואליים או הלא-וירטואליים הנוספים להציע הדבר הבא- -

דוד ביטן: על הווירטואליים לא הסכמת.

מרב מיכאלי: - - רציתי להציע שמשום שגם לך וגם לי יש העדפה להגיע לדברים בהסכמה; משום שאתה אמרת פה שהחוק של החטיבה להתיישבות יבוא כפוף להסכמות שיהיו או לא יהיו ולאישור היועץ המשפטי לממשלה, אני מציעה לא להצביע עכשיו על הרביזיה.

דוד ביטן: מה זה לא להצביע?

דוד ביטן: להשאיר אותה פתוחה?

מרב מיכאלי: אני אסביר.

צחי הנגבי: ועדת שרים לחקיקה החליטה לתמוך בחקיקה הזאת.

צחי הנגבי: היא אמרה, אנחנו לא נעשה את זה אם יהיו הסכמות עם דינה זילבר שמייתרות חקיקה.

דוד ביטן: אתה יכול לעשות איתה הסכמות?

דוד ביטן: הצחקת אותי.

דוד ביטן: היא עצמה לא יכולה להגיע להסכמה – אתה רוצה הסכמות איתה?

צחי הנגבי: אני מבקש, זה שידור ישיר.

צחי הנגבי: אתה לא רוצה לעמוד לדין.

דוד ביטן: על מה לעמוד לדין?

דוד ביטן: שהיא לא יכולה להגיע להסכמה עם עצמה?

מרב מיכאלי: על השמצת עובד ציבור, ובמקרה הזה עובדת ציבור נאמנה לכל דבר ועניין.

דוד ביטן: אוקיי, אני חוזר בי.

רוברט אילטוב: יש לו חוק חסינות חברי הכנסת.

צחי הנגבי: זה היה בבדיחות הדעת.

דוד ביטן: הכול בבדיחות הדעת.

דוד ביטן: אני מבקש למחוק מהפרוטוקול.

<ארבל אסטרחן: אין מחיקה.

דוד ביטן: אתם מפחדים לדבר על הדברים האלה?

מרב מיכאלי: משום שיש אפשרות תיאורטית, על-פניו, אבל יותר מתיאורטית שהצעת החוק הזאת לא תעלה להצבעה ביום שני אני מציעה שלא נצביע על הרביזיה.

מרב מיכאלי: ואם אכן – ובכל רגע נתון הרי הוועדה יכולה להתכנס ולהצביע, אבל יכול להיות שלא יהיה צורך, ואז אני אוכל למשוך את הרביזיה, ותבוא לציון גואלת.

צחי הנגבי: רק ביום שני הבא יידעו.

מרב מיכאלי: מאה אחוז.

דוד ביטן: לא נדע לפני - - -

צחי הנגבי: נגמור את עניין הרביזיה.

דוד ביטן: בואו נגמור עם הרביזיה.

דוד ביטן: אם יגיעו עם זילבר להסכמה מה טוב.

דוד ביטן: אם לא, לא.

צחי הנגבי: - - - אז אין בינינו מחלוקות.

מרב מיכאלי: לכן אני אומרת ואז אנחנו לא מזדקקים לרביזיה.

יואב קיש: אי אפשר להשאיר את זה פתוח.

מרב מיכאלי: אבל יואב, יש פה בעל סמכות.

יואב קיש: לך יש אינטרס.

מרב מיכאלי: גם לך יש אינטרס.

מרב מיכאלי: לכולנו יש אינטרס, וטוב שכך.

יואב קיש: נשאיר את זה פתוח.

מרב מיכאלי: אני באמת אומרת לך, אם זה יורד אנחנו נמשוך את הרביזיה.

צחי הנגבי: אני חושב שצריך להצביע.

דוד ביטן: אני אמרתי מזמן - - -

מרב מיכאלי: הרביזיה שלנו – אני אבהיר - -

צחי הנגבי: את מושכת זמן.

צחי הנגבי: זה לא ייאמן.

מרב מיכאלי: מה יש לי למשוך זמן?

צחי הנגבי: מרב הפכה להיות כמו כולנו.

מרב מיכאלי: ממש אין לי עניין למשוך זמן.

מרב מיכאלי: אני מדברת אתך בשיא הכנות.

דוד ביטן: אני שמעתי – לא מקבל את ההצעה הזאת.

דוד ביטן: מי בעד?

דוד ביטן: ירים את ידו?

מרב מיכאלי: הצעה כל כך יפה בתום לב.

מרב מיכאלי: זה כל כך חבל.

דוד ביטן: אין בעיה.

דוד ביטן: מי בעד הרביזיה?

דוד ביטן: ירים את ידו.

מרב מיכאלי: חבל, אפשר להימנע מזה - - -

דוד ביטן: הצבעה

דוד ביטן: נגד – 9

דוד ביטן: הרביזיה לא התקבלה.

דוד ביטן: בעד- 5, נגד- 9, נמנעים- אין.

דוד ביטן: הרביזיה לא התקבלה.

דוד ביטן: עכשיו אני רוצה לעבור לתיקון ההחלטה.

דוד ביטן: תגידי מה התיקונים.

דוד ביטן: יש עוד הצבעה אחת.

<ארבל אסטרחן: כמו שאמרנו היה העניין שמוסיפים גם את החוק שפוצל מחוק ההתייעלות בעניין הקלות מס.

<ארבל אסטרחן: ייכנס לכל ההסכמות בעניין הזה.

<ארבל אסטרחן: סעיף 6 יגיד שביום רביעי המליאה תיפתח בהצבעות, והדיונים יימשכו עד סיום ההצבעות.

<ארבל אסטרחן: זה יכול להיות ביום רביעי או ביום חמישי – כשזה יקרה.

<ארבל אסטרחן: סעיף 7 יגיד שבימים שני, שלישי ורביעי, כאמור, לא יידונו במליאה נושאים נוספים על האמור בהחלטה זאת.

<ארבל אסטרחן: סעיף 8 יגיד שבימים שני, שלישי ורביעי, כאמור, לא יתקיימו ישיבות של ועדות הכנסת במקביל לישיבות המליאה, למעט ועדת הכנסת ודיונים בקשר להצעת חוק התקציב ולהצעות החוק הנלוות ככל שיידרש, שזה עניין המשיכה.

צחי הנגבי: יש לי שאלה: יכול להיות שנצטרך לכנס אופוזיציה וקואליציה כאחד את הוועדה המשותפת לתקציב הביטחון במידה שתהיה הסכמה בין משרד הביטחון למשרד האוצר אחרי התחייבות שלקחנו על עצמנו כשלא אישרנו את תקציב הביטחון.

מרב מיכאלי: אבל זה אמור לגבי ועדות שקשורות לחוק התקציב, לדעתי.

<ארבל אסטרחן: האמת היא שזה חלק מחוק התקציב.

מרב מיכאלי: זה חלק מחוק התקציב.

מרב מיכאלי: זאת הוועדה.

צחי הנגבי: אנחנו רוצים לעשות את זה בכל מקרה לפני תחילת הדיון ביום שני.

צחי הנגבי: לפעמים אנחנו יודעים שזה מה שאנחנו רוצים ולא מה שקורה.

דוד ביטן: תוסיפי את זה גם.

מרב מיכאלי: אבל כך או כך זה נופל בתוך זה.

<ארבל אסטרחן: מספיק להגיד את זה בהבהרה כי זה חלק מחוק התקציב.

דוד ביטן: אוקיי, מאה אחוז.

דוד ביטן: מי בעד הצעת התיקון?

דוד ביטן: בעד התיקון – 8

דוד ביטן: נמנעים – אין

דוד ביטן: בעד- 8, 4- נגד, אין נמנעים.

דוד ביטן: התיקון התקבל.

רוברט אילטוב: אני רוצה רביזיה.

דוד ביטן: רביזיה – אוקיי.

דוד ביטן: ההצבעה על הרביזיה ב-14:50.

מרב מיכאלי: מי הגיש רביזיה?

דוד ביטן: רוברט אילטוב.

מרב מיכאלי: על התיקונים.

מרב מיכאלי: ב.

מרב מיכאלי: הצבעה על תיקונים בהצעות החוק הבאות: 1.

מרב מיכאלי: <הצעת חוק חסינות חברי הכנסת, זכויותיהם וחובותיהם (תיקון מס' 41) (הרחבת סמכויות ועדת האתיקה), התשע"ו-2015> 2.

מרב מיכאלי: <הצעת חוק חסינות חברי הכנסת, זכויותיהם וחובותיהם (תיקון מס' 42) (חיוב חבר הכנסת בנזק כספי שגרם לרכוש הכנסת), התשע"ו-2015>

דוד ביטן: לא סיימנו.

דוד ביטן: יש לנו נושא שאמרנו שנעשה עליו הצבעה: הצעת חוק חסינות חברי הכנסת בעניין סמכויות ועדת האתיקה לגבי נזק כספי.

דוד ביטן: ניהלנו דיון אופוזיציה-קואליציה, והגענו לתיקונים הבאים כדי להגיש את זה לקריאה שנייה ושלישית.

דוד ביטן: אנחנו החלטנו למזג את ההצעות להצעה אחת, לא שתיים.

דוד ביטן: התיקונים יהיו קשורים למיזוג: שלילת השכר תהיה עד שבועיים ולא חודש; ניכוי כספי בשל נזק עד 5,000 במקום 10,000 שקל; ולא יחול על הפרות אתיות שקדמו לתחילת החוק.

דוד ביטן: מי בעד התיקונים האלה?

דוד ביטן: מי נגד?

דוד ביטן: פה אחד.

דוד ביטן: בעד התיקונים – פה-אחד

דוד ביטן: נמנעים – אין

דוד ביטן: התיקונים התקבלו פה-אחד.

דוד ביטן: רביזיה בעניין הסעיף הקודם ב-14:55.